Թայքա Վայթիթի

Թայքա Դևիդ Վայթիթի (;,), նաև հայտնի է որպես Թայքա Քոհեն, նորզելանդացի ռեժիսոր, սցենարիստ, դերասան և կոմիկ։ 2004 թվականին նա առաջադրվել է «Օսկար» մրցանակին իր «Երկու մեքենաներ, Մեկ գիշեր» կարճամետրաժ ֆիլմի համար։ Թայքան ամուսնացած է Չելսի Ուինսթենլիի հետ, ով նրա ֆիլմերից մի քանիսի պրոդյուսերն է։

Նրա Տղա (2010) և Որս վայրի մարդկանց վրա (2016) ֆիլմերը դարձել են Նոր Զելանդիայի պատմության մեջ ֆինանսապես ամենահաջող ֆիլմերը։ Վերջինս մինչև հիմա կրում է այդ տիտղոսը՝ 2020 թվականի փետրվարի դրությամբ։ Ջեմեյն Քլեմենտի հետ միասին դարձել է «Ինչով ենք մենք զբաղված ստվերներում» (2014) սարսափ կատակերգության ռեժիսորը, որտեղ և կատարել է գլխավոր դերերից մեկը։ Վայթիթիի վերջին ռեժիսորական աշխատանքների ցանկում են նաև Marvel-ի կինեմատոգրաֆիական տիեզերքի «Թոր։ Ռագնարյոկ» (2017) սուպերհերոսական ֆիլմը և «Ջոջո Ճագար» (2019) սև կատագերգությունը։ Վերջինումս նա գրել է սցենարը և կատարել գլխավոր դերերից մեկը։ Նրա աշխատանքը «Ջոջո Ճագար» ֆիլմում բարձր է գնահատվել քննադատների կողմից, առաջադրվելով «Օսկար» մրցանակին «Լավագույն ֆիլմ» և «Լավագույն ադապտացված սցենար» անվանակարգերում։

Վաղ տարիներ 
Վայթիթին ծնվել է Նոր Զելանդիայի Հյուսիսային կղզու Արևելյան ափի վրա գտնվող Ռոուքոքոր քաղաքում։ Մեծացել է և Արևելյան ափին, և Վելինգտոնի Արո հովտում։ Նրա հայրը Մաորի ֆերմեր և նկարիչ էր, իսկ մայրը՝ եվրոպական ծագման ուսուցիչ։ Վայթիթիի պապին մայրական գծով ունի ռուս հրեական ծագում, իսկ տատին մայրական գծով՝ իռլանդական։ Վայթիթին կրում է իր մոր ազգանունը՝ «Քոհենը», իր մի շարք աշխատանքների համար գրականության և կինոյի մեջ։ Ինքն իրեն Թայքան անվանում է «Պոլինեզիացի հրեա»։

Վայթիթիի ծնողներն ամուսնալուծվել են, երբ նա մոտ հինգ տարեկան էր, և հիմնականում նրան դաստիարակել է մայրը։ Թայքան սովորել է Օնսլոու քոլեջում։ Նա թատրոն է ուսումնասիրել Վելինգտոնի Վիկորիա համալսարանում և 1997 թվականին ավարտել այն Արվեստների բակալավրի աստիճանով։

Անձնական կյանք 
2012 թվականի մայիսին Վայթիթին դուստր է ունեցել։ Երկրորդ դուստրը ծնվել է 2015 թվականի օգոստոսին։

Նոր Զելանդիայում 2017 թվականի առաջիկա ընտրությունների ժամանակ Ուայթիթին հայտարարել է, որ աջակցելու է Ջասինդա Արդերնին և լեյբորիստների կուսակցությանը։

Ֆիլմագրություն

Որպես դերասան

Այլ աշխատանքներ

Հեռուստատեսություն

Որպես դերասան

Տեսահոլովակներ 

 Ladies of the World - Flight of the Conchords (2007)
 Drive By - Flight of the Conchords (2007)
 Leggy Blonde - Flight of the Conchords (2007)
 Shanks’ Pony - Age Pryor (2007)
 Bright Grey - The Phoenix Foundation (2007)
 My Imminent Demise - Լյուկ Բուդա (2008)
 40 Years - The Phoenix Foundation (2009)
 World Gone Sour (The Lost Kids) - Method Man (2011)
 Main Attraction - Ջերեմի Ռեներ (2019)

Գովազդային տեսահոլովակներ 
Վայթիթին նաև հաջող կոմերցիոն ռեժիսոր էր։ Նա նկարահանել է Air New Zealand-ի համար «The Most Epic Safety Video Ever Made» հոլովակը՝ Փիթեր Ջեքսոնի և Էլայջա Վուդի մասնակցությամբ, երբ նրանք գտնվում էին այնտեղ «Մատանիների տիրակալը» ֆիլմի նկարահանումների համար։ Գովազդը մոտ 19 միլիոն դիտում է հավաքել ՅուԹյուբում։ Վայթիթին նկարահանել է Tesco-ի «Borg» հոլովակը Թորի ծիծաղելի կերպարով, որտեղ նա գնումներ է կատարում սուպերմարկետում։ Հետաքրքիր է, որ մի քանի տարից անց Թայքան նկարահանել է Marvel Studios-ի «Թոր․ Ռագնարյոկ» ֆիլմը։

Քննադատություն

Ծանոթագրություններ

Արտաքին հղումներ 
 
 Պաշտոնական MySpace էջ

1975 ծնունդներ
Ապրող անձինք
Նորզելանդացի կինոռեժիսորներ
Նորզելանդացի սցենարիստներ
Հրեա գրողներ
Հրեա արվեստագետներ
Օգոստոսի 16 ծնունդներ
Դերասաններ այբբենական կարգով
Հրեա ռեժիսորներ
Հրեա պրոդյուսերներ
Նորզելանդացի դերասաններ
21-րդ դարի դերասաններ
Կինոռեժիսորներ այբբենական կարգով
21-րդ դարի կինոռեժիսորներ
BAFTA մրցանակի դափնեկիրներ
Հնչյունավորողներ
Բեմական կեղծանուններ